o
KATSOJAN VALINTA NRO 8
Tässä jaksossa: -
Emme pysty tekemään oikein ilman Jumalan apua.
Täytyy mennä Jumalan luo, pyytää Häntä auttamaan, -
nojata Häneen, palvoa Häntä, viettää aikaa Hänessä ja Sanassa.
ILOA ARKEEN: Kulje se ylimääräinen matka 1/2
Pyritkö selviytymään kaikesta rimaa hipoen -
vai pyritkö kaikessa erinomaisuuteen?
Uskovia seurataan tarkasti.
Monet haluavat uskovien epäonnistuvan.
Jos koet, että todistuksesi on tehoton, -
kulje ylimääräinen matka ja osoita teoillasi, millainen Jumala on.
On pyrittävä erinomaisuuteen ja suoraselkäiseen elämään.
Raamatussa opetetaan elämään Hengen lain mukaisesti.
Room. 7:6:ssa sanotaan, että meidän on seurattava Hengen kehotuksia.
Kun vaellamme lihassa, seurauksena on tuho ja tuska.
Kun vaellamme Hengessä, toteutamme Jumalan tahdon.
Room. 8:2:ssa sanotaan: -
"Elämän Hengen laki Kristuksessa Jeesuksessa" -
"on vapauttanut sinut synnin ja kuoleman laista."
Ei riitä, että käymme kirkossa sunnuntaisin.
On opittava elämään Hengellä täytettyinä ja Hengen johtamina.
Edustamme maan päällä Jumalaa. Elämällämme on tarkoitus.
Jumala ei pelastanut meitä, jotta voisimme elää kivaa uskovan elämää.
Hän haluaa käyttää meitä päivittäisessä elämässämme.
Meidät on kutsuttu olemaan todistajia.
Se ei tarkoita sitä, että pitää mennä kadunkulmaan julistamaan.
Toki meidän täytyy avata suumme ja kertoa Herrasta, -
kun siihen avautuu tilaisuus.
Kristusruumiin täytyy nostaa koko todistustaan korkeammalle tasolle -
omalla elämäntavallaan.
Uskovia ei juurikaan arvosteta.
Tiesitkö sen?
Rahoituslaitokset lainaavat nihkeimmin seurakunnalle, -
koska monet eivät maksa laskujaan.
Se ei koske kaikkia, -
mutta on monia sellaisia.
Se ei ole hyvä todistus.
Ihmiset katsovat meitä.
Käytöstäsi tarkkaillaan, jos autossasi on kalatarra, -
kannat mukanasi Raamattua, käyt kirkossa sunnuntaisin -
tai kerrot olevasi uskossa.
Maailma kaipaa epätoivoisesti aitoutta.
Maailma tarvitsee apua, -
mutta se on kyllästynyt tekopyhään hedelmättömään uskonnollisuuteen.
Voimme kantaa hedelmää vain, jos vaellamme Hengessä.
Gal. 5:ssä sanotaan: -
"Vaeltakaa Hengessä, niin ette lihan himoa täytä."
Liha asettuu vastahankaan, koska paholainen toimii lihan kautta.
Se haluaa pilata todistuksemme ja saada meidät näyttämään hölmöiltä.
Kuvittele, kuinka moni tulisi Kristuksen luo, -
jos jokainen itseään uskovaksi kutsuva -
astuisi heidän maailmaansa, -
vaeltaisi Hengessä -
ja kantaisi Hengen hedelmää, -
jota ovat rakkaus, ilo, rauha, kärsivällisyys, hyvyys, -
ystävällisyys, nöyryys, itsehillintä.
Aamen
Tämän viikonlopun teema on vaeltaminen Hengessä -
ja Hengen täyteyden merkitys.
Raamatussa kehotetaan täyttymään jatkuvasti Hengellä.
Tänään puhun ihmistyypistä, joka kulkee ylimääräisen matkan.
Jos vaellamme lihassa, liha tekee vain sen, mihin se pakotetaan.
Liha on laiska.
Liha lipsuu periaatteista.
Liha ei tee mitään ylimääräistä.
Liha ei ole antelias.
Se on saita, ahne, itsekäs ja itsekeskeinen.
Se osaa vain yhden lauseen: "Entäpä mä?"
Liha on uhkapeluri. Henki on sijoittaja.
Liha uskottelee, että väärät teot voivat tuoda oikean tuloksen -
ja että vääristä teoista ei koidu seurauksia.
Henki johtaa aina tekemään oikein, -
vaikka oikeat tulokset antaisivat odottaa itseään.
Jos noudattaa Jumalan tahtoa, tietää syvällä sisimmässään, -
että paholainen väsyy ennen pitkää -
ja läpimurto on kerrassaan mahtava.
Sanon nyt jotakin.
Elämä ei mene sekaisin yhden virheen takia.
- Aamen sille!
Kiitos!
Se vaatii sitä, että harjoittaa väärintekoa pitkään -
ja tulee siinä hyväksi.
Hetkisen kaikki näyttää juhlalta.
Tuntuu menevän hyvin, ja elämä on hauskaa.
Yhtäkkiä kaikki kylvetyt siemenet kasvavat -
ja alkavat imeä elämänvoimaa.
Silloin pitää kääntyä pois synnistä kohti Jeesusta.
Se tarkoittaa parannuksentekoa.
Se ei ole kevyt huokaisu: "Voi, sori, että olen sekaisin."
Jotkut ovat pahoillaan vain siitä, että jäävät kiinni.
Siihen ei riitä syntisen rukous eikä yksi kirkossa käynti.
Täytyy kääntyä. Siihen ei pysty yksin. Jumala antaa siihen armon.
Tarvitaan Pyhää Henkeä ja Jumalaa, jotta pystyy tekemään oikein.
Täytyy mennä Jumalan eteen, pyytää Jumalaa auttamaan, -
nojata Häneen, palvoa Häntä, viettää aikaa Hänessä ja Sanassa.
Sitten täytyy alkaa tehdä oikein, tehdä oikea valinta, -
tekemään toinen oikea valinta ja kolmas.
Niitä ei tarvitse murehtia etukäteen, -
koska Jumalan Henki johtaa, jos vain seuraamme Häntä.
Se on Pyhän Hengen kehotusten seuraamista.
Tämä voi olla uutta jollekulle uudelle uskovalle.
Uusi uskova alkaa vähitellen tuntea Sanaa.
Hänellä on kiusauksia, joille hän antaa periksi.
Hän ei oikein tiedä, mitä asialle tekisi.
Hänellä on sisikunnassaan tunne, -
että hänen olisi parasta luopua tietyistä ystävyyssuhteista.
Hän ei halua tehdä niin.
Mieli sanoo: "Kenen kanssa sitten käyt ulkona?"
"Olen tuntenut heidät vuosien ajan."
"He ovat sosiaalisen elämäni runko."
Toisaalta on tunne, joka sanoo: -
"He myrkyttävät sinut. Heillä on huono asenne."
"He kiroilevat ja katsovat likaisia elokuvia."
"He ovat kitsaita ja itsekkäitä. He ovat täynnä vihaa."
Mieli kysyy: "Kenen kanssa sitten olet?"
Onko tämä ymmärrettävää?
Olet tässä keskellä.
Olet ainoa, joka voi päättää, mitä tehdä.
Väärä valinta tekee lihan iloiseksi.
Se rauhoittuu.
Tunteet laantuvat, ja mieli rauhoittuu.
Täällä on erilainen tunne.
Aamulla ihmettelee, minne ilo on kadonnut.
Jumala, miksi olen näin masentunut?
Mikä minussa on vialla? Minä käyn kirkossa.
Ostin saarnataltioinnin ja T-paidan.
Kun seuraa Henkeä...
Sitä nukkuu yönsä rauhassa.
Liha kärvistelee: "Tämä tappaa minut."
"En kestä tätä. Tämä on liian vaikeaa."
Täytyy oppia sanomaan: "Niinpä. Se tappaa sinut."
"Minulla on uutisia sinulle, liha: et enää hallitse elämääni."
Vaella Hengessä, niin et täytä lihan himoja.
Jumala ei johdata kaikkia samalla tavalla.
Kaksi ihmistä voi samanaikaisesti ottaa Kristuksen Vapahtajakseen -
ja aloittaa uuden elämäntavan.
Kun kääntyy pois synnistä ja alkaa seurata Kristusta, -
täytyy opetella kokonaan uusi elämäntapa.
Kristinusko on ensin päätös, sitten uusi elämäntapa.
Se ei ole vain kirkossakäymistä.
Toki haluan, että käytte kirkossa.
Joskus se korostuu liikaa, -
ja alamme pitää sitä kristinuskon tärkeimpänä asiana.
Meidän on opetettava ihmisiä olemaan seurakunta.
Me olemme seurakunta.
Käymme kirkossa sunnuntaina ja opimme. Se on hyvä.
Samasta syystä tulitte tännekin.
En halua, että lähdette täältä muuttumattomina.
Siksi täytyy puhua todellisista asioista ja ongelmista.
Aamen?
Meidän on opittava vaeltamaan Hengessä -
ja seuraamaan Kristusta.
Kaksi ihmistä voi vastaanottaa Kristuksen samanaikaisesti.
Heillä voi olla samat ongelmat ja helmasynnit.
Jumala tietää heistä asioita, joita kukaan muu ei tiedä.
Hän tietää, mitä tehdä miten ja milloin.
Hän tietää, milloin joku on valmis johonkin ja milloin ei.
Siksi on turha väittää Jumalalle, ettet ole valmis, -
koska eihän Jumala puhuisi asiasta, jos et olisi valmis.
Ei voi sanoa: "Miksi minä? Eihän tuo toinenkaan tee mitään?"
On lakattava miettimästä, mitä Jumala tekee toisen elämässä.
Jumalalla on suunnitelma sinun varallesi.
Hänellä on juuri sinua varten räätälöity suunnitelma.
Jos seuraat Jumalaa, elämäsi on kerrassaan ihmeellinen, -
ja Jumala pystyy elämäsi kautta vetämään monia helvetin porteilta -
Jumalan valtakuntaan.
Jumala haluaa toimia kauttasi, eikä sinun tarvitse olla julistaja.
Jumala haluaa toimia työpaikoilla, kouluissa, naapurustoissa, -
golfkentällä, pallokentällä ja keilailuhalleissa.
Elä ja nauti elämästä, mutta ole Kristuksen todistaja kaikkialla.
Olemme pimeässä maailmassa loistavia valoja.
Anna valosi loistaa.
Maailma ei ole kovin hyvässä jamassa.
On vaikea löytää hyviä työntekijöitä, -
rehellisiä ja totta puhuvia ihmisiä.
On vaikea löytää ihmisiä, jotka pitävät kiinni sitoumuksistaan.
Olemme Jumalan edustajia.
Meidän täytyy pitää lupauksemme sataprosenttisesti.
Jos tulee este, meidän on oltava riittävän jumalisia -
ja ilmoittaa siitä postitse tai puhelimessa.
"Sanoin tekeväni sen, mutta tapahtui näin ja näin."
"Koen Jumalan vapauttaneen minut siitä sitoumuksesta."
Nykyään tuntuu olevan käytäntö se, että luvataan jotakin, -
mutta sitten ei pidetäkään lupausta.
Se ei ole Jumalan mieleen.
Raamatussa kehotetaan pysymään valassaan vaikka omaksi vahingoksi.
Täytyy pitää lupauksensa, vaikka joutuisi kärsimään.
Tämä voi kirpaista jotakuta.
Joku voi ajatella kanavan vaihtamista. Älä vaihda.
Tällaisten asioiden sivuuttaminen tuo ongelmia.
Jumala ei siunaa valehtelijoita.
Tämä kirpaisee jotakuta, koska sitä alkaa ajatella kaikkia lupauksiaan.
Sitä miettii: "Minun ei olisi pitänyt tulla tänne."
Ajattele, jos joku olisi sanonut tämän kymmenen vuotta sitten.
Tarvitaan harkintaa, ennen kuin kirjoittaa nimensä viivalle.
Täytyy varmistaa, että toimimme Hengen johtamina.
Jos lupaa lihassa, täytyy myös ylläpitää luvattua asiaa lihassa.
Liha ei kanna pitkälle.
Liha pitää innostumisesta ja uutuudenviehätyksestä, -
mutta kun uutuudenviehätys on ohi, liha vetäytyy hommasta.
Enää ei saa tukea tunteilta, ystävät eivät kannusta -
eikä kukaan ihastele uutta juttuasi.
Jäljellä on vain kovaa työtä -
ja päätös siitä, teetkö sen, mitä olet luvannut tehdä.
Minä tulin tänne tänä iltana, -
vaikka olen ollut flunssainen ja kurkkukipuinen.
Sitä on kestänyt pari viikkoa.
Tulin, koska lupasin tulla.
Olen tehnyt tätä yli 20 vuotta, -
mutta olen jäänyt pois vain yhdestä konferenssista.
Olen saarnannut monesti, vaikkei minua olisi yhtään huvittanut -
ja vaikka elämässäni on ollut henkilökohtaisia ongelmia.
Tiedän, että Jumala siunaa suoraselkäistä ihmistä, -
joka tekee sen, mitä lupaa.
Meidän täytyy olla rehellisiä ja puhua totta.
Meidän täytyy olla anteliaita.
Uskon, että anteliaisuus on kristityn tärkeä ominaisuus.
Ei riitä, että tekee vain sen, mikä riittää juuri ja juuri.
Mikset menisi töihin 10 minuuttia etuajassa -
ja lähtisi 10 minuuttia työajan päätyttyä, -
sen sijaan että saavut viime tingassa -
ja siihen mennessä, kun olet riisunut takin ja hakenut kahvia, -
työajasta on kulunut jo 20 minuuttia.
"Saan muutenkin liian vähän palkkaa."
"Kaikki muutkin tekevät niin." Et ole "kaikki muut".
On suuri virhe vedota siihen, että kaikki muutkin tekevät niin.
Olet Kaikkivaltiaan Jumalan edustaja.
Jumalan Henki asuu sisälläsi.
Et ole "kaikki muut".
Sanoin joskus Jumalalle: "Olet kova minua kohtaan."
"Kiellät minulta aivan kaiken."
"Entäpä tuo saarnaaja? Entäpä tämä ja tuo?"
"Hänkin tekee näin, ja hänen palvelutyönsä kukoistaa."
Jumala kysyi: "Olet pyytänyt paljon. Haluatko sitä vai et?"
Elämme itsekkäässä yhteiskunnassa.
Se aiheuttaa murheita sekä ongelmia avioliitoissa ja ihmissuhteissa.
Rohkaisen olemaan siunaus muille.
Se on ennen kaikkea tahtotila.
Mitä enemmän auttaa muita, sitä onnellisempi on.
Tarjoamme 6-osaista opetussarjaa Me, Myself and I.
Tilaajille lähetämme ilmaiseksi Go the Extra Mile -DVD-levyn.
Epäitsekkyyteen ja vaivannäköön kehottava opetussarja -
ei aiheeltaan ole välttämättä kaikkein houkuttelevin, -
mutta se kannattaa tilata, -
sillä lähimmäisen auttaminen on Jumalan tahto.
Meidän on vaellettava Hengessä ja oltava siunaus muille.
Olen väsynyt.
Minäkin teen työtä.
Haluan olla perheen kanssa, kun tulen töistä.
Hän leikkii, kun minä siivoan.
Minusta on kivaa pelleillä lasten kanssa.
Ehkä pohdin liikaa, mitä haluan häneltä.
Olenko itsekäs, kun haluan ottaa illalla rennosti?
Opetussarjasta Me, Myself and I käy ilmi itsekkyyden monet muodot.
Se opettaa voittamaan itsekkyyden ja saavuttamaan suuremman rauhan.
Tuotteen tilaajat saavat lahjaksi Go the Extra Mile -DVD-levyn.
Se opettaa esimerkin näyttämisen tärkeydestä.
Tuotteet voi tilata puhelimitse tai internetin verkkokaupasta.
Onnea on kaikkialla.
Eilisen valokuvassa, huomisen unelmissa.
Entä tänään?
Monet unohtavat elää tätä päivää.
Opi nauttimaan jokaisesta päivästä ja löydä onni elämästä.
Siinä auttaa Joyce Meyerin kirja The Secret to True Happiness.
Englanninkielistä kirjaa voi tilata verkkokaupasta tai kirjakaupoista.
JOYCEN KEVYEMPI PUOLI
Tiedän tarkalleen, mistä puhun!
Muistan, miten makasin työhuoneeni lattialla -
ja pidin kiinni pöydänjalasta, jotten pakenisi Jumalaa.
Muistan sen.
Jumala yritti saada minut taipumaan Daven tahtoon.
"Mutta Jumala, hän on väärässä!"
"Miksi aina minä eikä koskaan hän?"
Lihani kärisi ja kirkui.
Ajattelin: "Minä en pysty tähän!"
Tiesin, että Jumala oli kutsunut minut.
Jumala sanoi: "Palvelutyösi ei kasva, jos et kunnioita miestäsi."
Olin nuhdellut kaikkia mahdollisia pirulaisia.
Ei auttanut muu kuin totella Jumalaa!
Pidin kiinni pöydänjalasta ja huusin: "Jumala!"
Lopulta sanoin: "Hyvä on. Jumala, auta. Pystyn siihen."
Menin Daven luo ja sanoin: -
"Anna anteeksi, kulta."
"Vika oli minun. Olet oikeassa."
"Annathan minulle anteeksi."
Tunsin lihani näivettyvän.
Esitämme Iloa arkeen -ohjelman suosituimpia jaksoja.
Tuhannet ovat äänestäneet suosikkijaksoaan.
Tulevassa ohjelmistossa esitetään eniten ääniä saaneet jaksot.
Nykyajan teknologia on ihmeellinen.
Kotisivuiltamme voi ladata podcast-ohjelmia.
Näin voit ottaa opetukseni ja minut kaikkialle, minne menetkin.
Voimme käydä yhdessä kaupassa, kulkea työmatkat yhdessä -
ja harrastaa yhdessä liikuntaa.
Samalla kuulet Jumalan Sanasta opetusta, -
joka muuttaa asenteesi, ajatuksesi ja elämäsi.
Näin voimme viettää enemmän aikaa yhdessä.
Suomennos: Marianne Tenetz